تورکیه جمهور باشقانی رجب طیب اردوغان، بیرلشمیش میللت‌لرین قورومسال یاپیسینا قارشی تنقیدلرینی، عضو اؤلکه لیدرلرینه بیرباشا یؤنلتدی.
بیرلشمیش میللت‌لر آمریکا‌نین نیویورک شهرینده توپ‌لانان 73-جی عمومی قورولونا مراجعت ائدن اردوغان، بیر داها، دونیا 5دن بؤیوک‌دور دئیه‌رک، ویجدان‌لارین سسی اولدو.
بم امنیت شوراسی، وتو حقوقونا مالیک 5 عضوونون ماراق‌لارینا خیدمت ائدن، باش وئرن ظلم‌لره تاماشاچی قالان بیر یاپییا بورونموشدور." دئین اردوغان چیخیشیندا، یاخین شرق سیاستینی تنقید ائتدیگی آمریکا رهبرلیگینی ده هدف آلا‌راق فیلیسطینلیلره "تطبیق اولونان ظلمه سس چیخارمایان‌لارین، اونلارا ائدیلن یاردیم‌لاری آزالتماق تلاشلاری، ساده‌جه، ظالم‌لارین جسارتینی آرتیریر" دئیه دانیشدی.
اردوغان آمریکانی، بؤلوچو ترور تشکیلاتی پ.ک.ک اوزرین‌دن خبردارلیق ائدیب:
تاکتیک ماراق‌لاری اوغروندا (سوریه'دکی) ترورچولاری اون مین‌لرله تشکیل ائدیر، مین‌لرله یوک اوچاغی سیلاحلا تجهیز ائدن‌لر، گله‌جکده بونون آجی‌سینی موطلق چکه‌جک‌لر".
پرزیدنت، فتح الله'چی ترور تشکیلاتی فتو چته باشینی اراضی‌لرینده ساخلایان آمریکایا فتونون، آمریکانین 27 ایالتینده، ساده‌جه چارتر مکتب‌لر واسطه‌سیله دولت بودجه‌سین‌دن ایلده آلدیغی پول 763 میلیون دو‌لاردیر." خبردارلیغی دا کئچیریب.
اردوغان
" (فتو) بونون باشی، حاضیردا آمریکادا، پنسیلوانیا. 400 هکتار اراضیده یاشاماقدا، بورا‌دان دونیانین 160 اؤلکه‌سینه ترور ایخراج ائدیر." ایفاده‌لرینی ایستیفاده ائتدی.
دونیانین" نجاتینی تامین ائده‌جک اولان عدالت‌دیر"  دئین اردوغان چیخیشیندا، یئر اوزون‌دکی حاق‌سیزلیق‌لاری دونیا لیدرلری‌نین گوندمینه فرقلی اؤرنک‌لرله داشیدی:
"بوگون دونیانین ان زنگین 62 آدامی‌نین مال وارلیغی، اها‌لی‌نین تخمینن یاریسینا، یعنی 3.6 میلیارد اینسانا برابر، بورادا بیر پروبلم وار دئمک‌دیر.
فرق‌لی مکان‌لاردا 258 میلیون نفر داها اینسانی شرط‌لرده یاشاماق اوچون یول‌لارا تؤکولورسه، 68 میلیون اینسان زورلا یئرلرین‌دن ائدیلیرسه، بورادا بیر پروبلم وار دئمک‌دیر.
آفریقادا دوغان بیر اوشاغین اؤلمه احتیمالی، بو شهرده (نیویورک) دوغولان بیر اوشاغا گؤره 9 دفعه چوخ‌دورسا، بورادا بیر پروبلم وار دئمک‌دیر".
پرزیدنت چیخیشیندا سوریه بحرانینا حلّ اوچون تورکیه‌نین تلاش‌لارینی دا آنلاتدی.
تورک سیلاح‌لی گوجلری‌نین، سوریه'نین جرابلوس و رای بؤلگه‌لرینی داعشدن، عفرین بؤلگه‌سینی پ.ک.ک-پ.ی.د-ی.پ.گ ترور تشکیلاتین‌دان تمیزله‌یه‌رک 4 مین کیلومتر مربعلیک بیر ساحه'نی میلیون‌لارلا سوریه'لی اوچون تهلوکه‌سیز و راحت بیر یئر حالینا گتیردیگینی وورغولایان اردوغان، تورکیه‌نین، سوریه'لی قاچقین‌لار اوچون بو گونه قدر 32 میلیارد دو‌لار خرجلدیگینی بیلدیریب،
بونا قارشی‌لیق خاریج‌دن آلدیغیمیز دستک، بین الخالق تشکیلات‌لاردان 600 میلیون دو‌لار، آوروپادان ده بو آنا قدر فاکتیکی اولا‌راق وئریلن مبلغ 1.7 میلیارد یورو سویه‌سینده‌دیر." دئدی،
بمت-نی بشریتین عدالت آرزوسونون سؤزچوسو و ایجراچی‌سی حالینا گتیرمه چاغیریشی ائدن پرزیدنت اردوغان، بوتون پروبلم‌لرین اولوملو دیالوقلا حلّ ائدیلمه‌سین‌دن یانا اولدوغونو دئدی.
دونیا تیجارت رژیمی‌نین بیرطرف‌لی قرارلارلا پوزولماسینا مانع اولماق اوچون هامی بیرلیکده چالیشیلماسی لازیم اولدوغونو قئید ائدن پرزیدنت، سؤزلرینی بیر چاغیریشلا سون قویدو:
تورکیه اولا‌راق، بمت گئنچ‌لیک قورولوشونون بیر آن اؤنجه تاسیس ائدیلمه'سینی، مرکزی‌نین ده ایستانبول اولماسینی تکلیف ائدیریک."
